Enemmän on parempi

Haemme senior -tason full stack -koodaria tukemaan joukkojamme. Tarjolla on huipputyöpaikka ja työtehtävät, joissa pääset varmasti haastamaan itseäsi ja vaikuttamaan omalla osaamisellasi projektien kulkuun ja käytettyihin tekniikoihin. Takaamme, ettei aikasi tule käymään pitkäksi ja varmistamme, ettet pääse palamaan loppuun.

Meillä arvostetaan osaamista, näkemystä ja taitoa kommunikoida sekä tiimin että asiakkaan kanssa. Mitä laajempi osaamisesi on – sitä parempi. Olemme myös valmiita maksamaan osaamisestasi asiaankuuluvan palkan.

Mielekkäiden työtehtävien ja asiaankuuluvan korvauksen lisäksi, takaamme jokaiselle Meikolaiselle taitotasosta riippumatta mahdollisuuden kehittyä entisestään, tarjoten mahdollisuuksia osallistua niin työpaikalla kuin työpaikan ulkopuolella järjestettäviin koulutuksiin.

Mikäli koet, että sinulta löytyisi osaamista ja kokemusta täyttää seniorikoodarin kriteerit, mutta vuosia ei vielä ole karttunut mainittua määrää, älä anna sen estää hakemuksen lähettämistä. Osaaminen on se mikä merkkaa, ei ne vuodet.